CELEX: 32021D0844
Language: ro
Date: 2021-05-26 00:00:00
Title: Decizia de punere în aplicare (UE) 2021/844 a Comisiei din 26 mai 2021 de încheiere a procedurii antisubvenție privind importurile de anumite produse plate laminate la cald din fier, din oțel nealiat sau din alte oțeluri aliate, originare din Turcia

27.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 186/26
               
            
         DECIZIA DE PUNERE ÎN APLICARE (UE) 2021/844 A COMISIEI
         din 26 mai 2021
         de încheiere a procedurii antisubvenție privind importurile de anumite produse plate laminate la cald din fier, din oțel nealiat sau din alte oțeluri aliate, originare din Turcia
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1037 al Parlamentului European și al Consiliului din 8 iunie 2016 privind protecția împotriva importurilor care fac obiectul unor subvenții din partea țărilor care nu sunt membre ale Uniunii Europene (1), în special articolul 14 alineatul (1),
         întrucât:
         1.   PROCEDURĂ
         
         
                     (1)
                  
                  
                     La 12 iunie 2020, Comisia Europeană (denumită în continuare „Comisia”) a deschis o anchetă antisubvenție cu privire la importurile de anumite produse plate laminate la cald din fier, din oțel nealiat sau din alte oțeluri aliate (denumite în continuare „produsul care face obiectul anchetei”), originare din Turcia. Comisia a publicat un aviz de deschidere în Jurnalul Oficial al Uniunii Europene (denumit în continuare „avizul de deschidere”) (2).
                  
               
                     (2)
                  
                  
                     Produsul care face obiectul anchetei este reprezentat de anumite produse plate laminate din fier, din oțel nealiat sau din alte oțeluri aliate, chiar în rulouri (inclusiv produse „tăiate la lungime” și „benzi înguste”), simplu laminate la cald, neplacate și neacoperite, originare din Turcia.
                     Următoarele produse nu fac obiectul prezentei anchete:
                     
                                 —
                              
                              
                                 produsele din oțel inoxidabil și produsele din oțeluri cu siliciu numite „magnetice” cu grăunți orientați;
                              
                           
                                 —
                              
                              
                                 produsele din oțel de scule și oțeluri rapide;
                              
                           
                                 —
                              
                              
                                 produsele, altfel decât în rulouri, fără modele în relief, cu o grosime de peste 10 mm și cu o lățime de cel puțin 600 mm; precum și
                              
                           
                                 —
                              
                              
                                 produsele, altfel decât în rulouri, fără modele în relief, cu o grosime de cel puțin 4,75 mm și de cel mult 10 mm și cu o lățime de cel puțin 2 050 mm.
                              
                           
               
                     (3)
                  
                  
                     Ancheta a fost deschisă în urma unei plângeri depuse de către Asociația Europeană a Oțelului (denumită în continuare „Eurofer” sau „reclamantul”), în numele unor producători care reprezintă peste 25 % din producția totală a Uniunii de produs care face obiectul anchetei. Plângerea conținea elemente de probă atestând subvenționarea și prejudiciul cauzat de aceasta, care au fost suficiente pentru a justifica deschiderea anchetei.
                  
               
                     (4)
                  
                  
                     În avizul de deschidere, Comisia a invitat părțile interesate să o contacteze în vederea participării la anchetă. În plus, Comisia a informat cu privire la deschiderea anchetei în mod specific reclamanții, alți producători cunoscuți din Uniune, producătorii-exportatori cunoscuți și autoritățile din Turcia, importatorii, furnizorii și utilizatorii cunoscuți, comercianții, precum și asociațiile despre care se cunoaște că sunt părți vizate de deschiderea anchetei și i-a invitat să participe la anchetă.
                  
               
                     (5)
                  
                  
                     Toate părțile interesate au avut posibilitatea de a prezenta observații cu privire la deschiderea anchetei și de a solicita să fie audiate de Comisie și/sau de consilierul-auditor pentru proceduri comerciale în termenul prevăzut în avizul de deschidere.
                  
               2.   RETRAGEREA PLÂNGERII ȘI ÎNCHIDEREA PROCEDURII
         
         
                     (6)
                  
                  
                     Prin scrisoarea din 24 martie 2021, reclamantul a informat Comisia că își retrage plângerea.
                  
               
                     (7)
                  
                  
                     În conformitate cu articolul 14 alineatul (1) din Regulamentul (UE) 2016/1037, procedura poate fi închisă dacă plângerea este retrasă, cu excepția cazului în care închiderea nu ar fi în interesul Uniunii.
                  
               
                     (8)
                  
                  
                     Ancheta nu a dezvăluit niciun motiv care să arate că o continuare a cazului ar fi în interesul Uniunii.
                  
               
                     (9)
                  
                  
                     Prin urmare, Comisia a concluzionat că procedura antisubvenție privind importurile de anumite produse plate laminate la cald din fier, din oțel nealiat sau din alte oțeluri aliate, originare din Turcia trebuie încheiată fără instituirea de măsuri.
                  
               
                     (10)
                  
                  
                     Părțile interesate au fost informate în consecință și li s-a acordat posibilitatea de a prezenta observații. Nu au fost primite observații.
                  
               
                     (11)
                  
                  
                     Prezenta decizie este în conformitate cu avizul comitetului instituit prin articolul 15 alineatul (1) din Regulamentul (UE) 2016/1036 al Parlamentului European și al Consiliului (3),
                  
               ADOPTĂ PREZENTA DECIZIE:
         
            Articolul 1
            Procedura antisubvenție privind importurile de produse plate laminate din fier, din oțel nealiat sau din alte oțeluri aliate, chiar în rulouri (inclusiv produsele „tăiate la lungime” și „benzile înguste”), simplu laminate la cald, neplacate și neacoperite, încadrate în prezent la codurile NC 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (codul TARIC 7225191090), 7225 30 90, ex 7225 40 60 (codul TARIC 7225406090), 7225 40 90, ex 7226 19 10 (codul TARIC 7226191090), 7226 91 91 și 7226 91 99, originare din Turcia se încheie.
         
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 26 mai 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 176, 30.6.2016, p. 55.
         
            (2)  Aviz de deschidere a unei proceduri antisubvenție privind importurile de anumite produse plate laminate la cald din fier, din oțel nealiat sau din alte oțeluri aliate, originare din Turcia (JO C 197, 12.6.2020, p. 4).
         
            (3)  Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (JO L 176, 30.6.2016, p. 21).